2018. június 4.

Több mint 1,2 milliárd Henkel termék csomagolása készült újrahasznosított anyagból 2017-ben

**Több az újrahasznosított anyag a Henkel csomagolásaiban, mint valaha**

Düsseldorf – A Pattex-től a Perwoll-ig, a Henkel által gyártott több mint 1,2 milliárd fogyasztói termék csomagolása 2017-ben mind újrahasznosított anyagot tartalmazott. Az eredmény tükrözi a vállalat elkötelezettségét a csomagolás fenntarthatóságának javítása érdekében, amely minden márkában és kategóriában megnyilvánul.

**A fenntartható csomagolás három alapelve**

Dr. Thomas Müller-Kirschbaum, a Henkel Laundry & Home Care üzletágának globális kutatási és fejlesztési vezetője elmondta, hogy „Három alapelvet követünk a fenntartható csomagolás megvalósulása érdekében. Először is csökkenteni szeretnénk az általunk használt csomagolás mennyiségét. Másodszor, új csomagolásokat alkalmazunk, amelyek több újrahasznosított anyagot tartalmaznak, így megkönnyítjük az újrahasznosítást. Ez lendületet fog teremteni a "körkörös gazdaság" irányába – ahol az anyagokat felhasználásuk után összegyűjtik, és újra beilleszthetők az új termelési folyamatokba."

Világszerte ezt a három alapelvet követve a Henkel célja, hogy nagyobb mértékben járuljon hozzá a fenntartható csomagoláshoz. A több mint 1,2 milliárd termék újrahasznosított anyagot tartalmazó csomagolása magában foglalja a Henkel egyedülállóan változatos portfóliójának valamennyi területét. A Pattex "Made At Home" ragasztó tubusa és feje például 100 százalékban újrahasznosítható anyagból készül. A Henkel Beauty Care üzletágában a Syoss hajápoló samponhoz használt flakon 25 százalékban újrahasznosított műanyagot tartalmaz, és az anyag használata 80 százalékkal alacsonyabb szén-dioxid-kibocsátást eredményez. Hasonlóképpen a Lovables mosószer márkája 100 százalékban újrahasznosítható műanyagból készült.

Márciusban a Henkel új partnerséget kötött a Waste Free Oceans nonprofit szervezettel, azzal a céllal, hogy műanyaghulladékot gyűjtsenek az óceánokból és folyókból. Ez az együttműködés a Henkel már meglévő fenntartható csomagolás ötletére és az újrahasznosítás tevékenységére épül, úgy, mint a Plastic Bank szociális vállalkozással való partnerség, amelynek célja, hogy megállítsa a műanyagok óceánba kerülését és a szegénységben élők számára több lehetőséget biztosítson.

**Iparági kezdeményezés a fenntartható csomagolás kihívásainak kezelésére**

A termékcsomagolása olyan fontos feladatot lát el mint, a higiénia biztosítása és a biztonságos, fenntartható termékhasználat. Azonban az egyik legnagyobb kihívás az, hogy nem áll rendelkezésre elegendő mennyiségű és minőségű újrahasznosítható műanyag. Problémát okozhat például a műanyag nemkívánatos szaga, amely befolyásolhatja a termék minőségét. A Henkel szakemberei több iparági kezdeményezéseket folytatnak a kihívások megoldása érdekében. Az egyik példa a New Plastics Economy hároméves kezdeményezés, amely az Ellen MacArthur Alapítvány által irányított, és amely összehozza az érdekelteket a műanyagok jövőjének újratervezésében. A Henkel a CEFLEX-ben is részt vesz, vagyis mintegy 50 olyan európai vállalat és szervezet konzorciumában, amelyek rugalmas csomagolóanyagot készítenek – több műanyag film-vagy fóliarétegből áll, gyakran nehéz elkülöníteni – így könnyebben újrahasznosíthatóak.

„A fenntarthatóság felé haladás csak akkor lehetséges, ha a csomagolás értékláncának valamennyi fázisában működő szervezetek együttműködnek. Tudásunk megosztásával olyan innovatív technológiákat és infrastruktúrákat fejleszthetünk ki, amelyek megkönnyítik a csomagolás újrahasznosítását a világ minden táján." – teszi hozzá Müller-Kirschbaum.

**További információ a Henkel fenntartható csomagolásáról:** [www.henkel.com/sustainability/positions/packaging](http://www.henkel.com/sustainability/positions/packaging)

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaiban vezető pozícióban van sok piacon és kategóriában, szerte a világon. A 1876-ban alapított Henkel több mint 140 éves sikert tudhat maga mögött. A Henkel 2017-ben 20 milliárd euró árbevételt és 3,5 milliárd euró korrigált üzemi eredményt ért el. A Henkel három – Loctite, Schwarzkopf és Persil – vezető márkája együttesen több mint 6,4 milliárd euró árbevételt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

Kapcsolat:  
 Rabea Laakmann Hanna Philipps

Telefon +49 211 797-69 76 +49 211 797-36 26

Email rabea.laakmann@henkel.com hanna.philipps@henkel.com

Henkel AG & Co. KGaA

Henkel Magyarország Kft.

Vállalati kommunikáció

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)